**Ministru kabineta noteikumu projekta**

**„Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2020.gada 1.janvāra līdz 2020.gada 31.decembrim” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2020.gada 1.janvāra līdz 2020.gada 31.decembrim” (turpmāk – Projekts) sagatavots, lai noteiktu finansējuma sadalījumu izglītības iestāžu dibinātājiem (turpmāk – finansējuma saņēmēji). No valsts budžeta finansētās programmas „Latvijas skolas soma” (turpmāk – programma) mērķis ir nodrošināt iespēju izglītojamiem no 2020.gada 1.janvāra līdz 2020.gada 31.decembrim iepazīt Latviju caur kultūras un mākslas norisēm, lai sekmētu patriotisma un valstiskās piederības izjūtu.  Ministru kabineta noteikumi stāsies spēkā nākamajā dienā pēc to izsludināšanas oficiālajā izdevumā „Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019.gada 7.maija rīkojumu Nr.210) 155.5.punktā noteiktais uzdevums un likuma „Par valsts budžetu 2020.gadam” 43.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts paredz noteikt:1. valsts budžeta apakšprogrammas 22.12.00 „Latvijas valsts simtgades programma” finansējuma sadalījumu izglītības iestāžu, kurās klātienē tiek īstenotas vispārējās pamatizglītības un vispārējās vidējās izglītības programmas, tai skaitā profesionālās pamatizglītības programmas speciālās izglītības iestādēs un pamata un vidējās profesionālās izglītības programmas (turpmāk – izglītības programmas), dibinātājiem (Projekta 1.pielikums). Programmas mērķis ir mācību un audzināšanas darba ietvaros nodrošināt iespēju izglītojamiem iepazīt Latviju, lai sekmētu patriotisma un valstiskā piederības izjūtu. Saskaņā ar programmas koncepciju un metodiku, ko izstrādāja starpinstitucionālā darba grupa, programma attiecas uz izglītojamajiem, kuri pamatizglītības un vidējās izglītības programmas apgūst klātienē, jo katras norises sastāvdaļa ir pedagoģiskās „pirms” un „pēc” darbības, kas notiek klasē tiešā mācību procesa ietvaros. Līdz ar to programmas darbību nav iespējams nodrošināt tiem izglītojamiem, kuri pamatizglītības un vidējās izglītības programmas apgūst neklātienē un tālmācībā, tāpēc šo mācību formu izglītojamie programmā nav iekļauti. Izglītojamie sniedz atgriezenisko saiti par pieredzēto un veic mācību uzdevumus, tai skaitā strādājot grupās.

Finansējuma apmērs attiecīgajam finansējuma saņēmējam aprēķināts, izmantojot šādu formulu:D = S x K, kurD – valsts budžeta finansējuma apmērs programmas īstenošanai attiecīgajam izglītības iestādes dibinātājam;S – Valsts izglītības informācijas sistēmā ievadītais un apstiprinātais izglītojamo skaits uz 2019.gada 1.septembri attiecīgā finansējuma saņēmēja izglītības iestādēs, kas klātienē īsteno vispārējās pamatizglītības un vispārējās vidējās izglītības programmas, tai skaitā profesionālās pamatizglītības programmas speciālās izglītības iestādēs, un izglītojamo skaits uz 2019.gada 1.oktobri attiecīgā finansējuma saņēmēja izglītības iestādēs, kas klātienē īsteno pamata un vidējās profesionālās izglītības programmas;K – 7 *euro*, kas šādā apmērā noteikts, aprēķinot Ministru kabineta 2016.gada 13.decembra rīkojumā Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu” paredzēto finansējumu programmai. Pamatojoties uz to, finansējuma koeficents tika pielietots līdzekļu sadalījumam iepriekšējos programmas ieviešamas posmos no 2018.gada 1.septembra.Izglītojamo skaits, uz kuriem attiecināts programmas finansējums katrā izglītības iestādē, noteikts pēc Izglītības un zinātnes ministrijas 2019.gada 26.novembrī sniegtās informācijas par Valsts izglītības informācijas sistēmas datu bāzē reģistrēto izglītojamo skaitu uz katra gada 1.septembri. Šis rādītājs izmantots, piešķirot programmas finansējumu 2018./2019.mācību gadam un 2019./2020.mācību gada pirmajam semestrim un tiek izmantots arī nosakot izglītojamo skaitu vispārējās izglītības programmās 2019./2020.mācību gada otrajā semestrī. Ņemot vērā no profesionālās izglītības iestādēm saņemto atgriezenisko saiti un pēc konsultācijām ar Izglītības un zinātnes ministrijas Profesionālās un pieaugušo izglītības departamenta speciālistiem, budžeta finansējuma apmērs 2020.gada piešķīrumiem profesionālās izglītības programmās aprēķināts, ņemot vērā izglītojamo skaitu uz 2019.gada 1.oktobri, lai maksimāli precīzi atspoguļotu reālo izglītojamo skaitu un ņemtu vērā situāciju, ka septembrī profesionālās izglītības iestādēs notiek izglītojamo papildus uzņemšana. Informācija no Valsts izglītības informācijas sistēmas datu bāzes saņemta atbilstoši šim kritērijam; Latvijas Universitātes aģentūra „Latvijas Universitātes Rīgas 1.medicīnas koledža” nav iekļauta Projekta 1.pielikumā, ņemot vērā 2019.gada 27.novembrī no koledžas saņemto informāciju, ka atbilstošajā programmā mācās izglītojamie, kuru vecuma ierobežojums ir noteikts Izglītības un zinātnes ministrijas 2019.gada 7.maija iekšējo noteikumu Nr.1-6e/19/11 „Profesionālās izglītības programmu izstrādes kārtība” 1.pielikumā par viengadīgajām programmām un kuri līdz ar to neatbilst bērnu un jauniešu kategorijai;1. programmas ietvaros attiecināmās izmaksas ir izmaksas, kas radušās laika posmā no 2020.gada 1.janvāra līdz 19.jūnijam un no 2020.gada 1.septembra līdz 31.decembrim:
	1. pasākuma ieejas maksa un biļešu izdevumi izglītojamiem un personām, kuras pavada grupu atbilstoši normatīvajiem aktiem, kas nosaka pavadošo personu skaitu (atbilstoši Ministru kabineta 2009.gada 24.oktobra noteikumiem Nr.1338 „Kārtība, kādā nodrošināma izglītojamo drošība izglītības iestādēs un to organizētajos pasākumos”);
	2. maksa par pasākuma norises pakalpojuma nodrošināšanu (tehniskās izmaksas, pakalpojuma sniedzēja personāla atlīdzība, tai skaitā autoratlīdzība, kas saistīta ar pasākuma nodrošināšanu, pakalpojuma sniedzēja transporta izmaksas);
	3. transporta izdevumi (izdevumi par degvielu un transporta nomu) izglītojamo un pavadošo personu nokļūšanai uz pasākuma norises vietu un atpakaļ;
2. kārtību, kādā finansējuma saņēmēji sagatavo pārskatu par finansējuma izlietojumu no 2020.gada 1.janvāra līdz 19.jūnijam un no 2020.gada 1.septembra līdz 31.decembrim un iesniedz elektroniski (Projekta 2.pielikums), izmantojot Valsts kases e-pakalpojumu ePārskati, atbilstoši normatīvajiem aktiem par kārtību, kādā nodrošina informācijas apriti, izmantojot Valsts kases e-pakalpojumus. Kultūras ministrija divu nedēļu laikā pārbauda pārskata atbilstību un to apstiprina;
3. ja finansējuma izmaksa tiek pārtraukta vai finansējuma saņēmējs nav pilnā apmērā izmantojis piešķirto finansējumu un veicis tā atmaksu, Kultūras ministrija var lemt par neizlietotā finansējuma piešķiršanu citiem ar programmas īstenošanu saistītiem mērķiem, piemēram, jaunu kultūras norišu veidošanai, metodisko materiālu izstrādei. Šī norma piemērojama tikai kārtējā saimnieciskā gada ietvaros veiktajām atmaksām vai ietaupījumam.
 |
| 3. | Projekta izstrādē iesaistītās institūcijas un publiskas personas kapitālsabiedrības | Projekts sagatavots, pamatojoties uz Izglītības un zinātnes ministrijas 2019.gada 26.novembrī sniegtajiem datiem par izglītojamo skaitu vispārējās pamatizglītības un vispārējās vidējās izglītības programmās uz 2019.gada 1.septembri un pamata un vidējās profesionālās izglītības programmās uz 2019.gada 1.oktobri. |
| 4. | Cita informācija | Lai nodrošinātu Projekta 2.punkta izpildi, Kultūras ministrija slēgs līgumus par valsts budžeta finansējuma piešķiršanu, iekļaujot šādas būtiskās līguma sastāvdaļas:1. līgumslēdzējpuses un to rekvizītus;
2. valsts budžeta finansējuma apmēru (atbilstoši Projekta 1.pielikumam);
3. valsts budžeta finansējuma piešķiršanas mērķi, termiņus un attiecināmās izmaksas (atbilstoši Projekta 2. un 7.punktā noteiktajam);
4. atskaišu par izlietoto finansējumu iesniegšanas termiņus un kārtību (saskaņā ar Projekta 9.punktā noteikto kārtību), kā arī kārtību, kādā finansējuma saņēmējs veic pārskaitītā finansējuma vai tās daļas atmaksu (mēneša laikā pēc attiecīga pieprasījuma nosūtīšanas dienas, ja finansējums nav izlietots vai tas nav izlietots atbilstoši līguma par valsts budžeta līdzekļu piešķiršanu nosacījumiem);
5. izdevumu pozīcijas, kas saistītas ar pasākuma satura veidošanu un nav attiecināmas;
6. nosacījumu finansējuma saņēmējam, ka tas nodrošina, ka programmas īstenošanai netiek piesaistīts izglītojamo vai izglītojamo vecāku līdzfinansējums;
7. nosacījumu finansējuma saņēmējam, ka tas nodrošina regulāru informācijas izplatīšanu par programmas īstenošanu izglītojamo vecākiem, kā arī plašākai sabiedrībai, tai skaitā publicējot informāciju izglītības iestādes, pašvaldības u.c. tīmekļvietnēs un sociālo tīklu kontos, kā arī presē un citos plašsaziņas līdzekļos;
8. citus nosacījumus, kas nepieciešami programmas veiksmīgai īstenošanai.

Programmas ieviešanā un īstenošanā Kultūras ministrija ir izstrādājusi metodiskos ieteikumus, kā arī nodrošina regulāri atjaunotu informāciju par pasākumiem kultūras jomā, kas pieejami Kultūras ministrijas tīmekļvietnē: <https://www.km.gov.lv/lv/kultura/kultura-timekli/projekti/kulturas-norises-berniem-un-jauniesiem>.Finansējuma saņēmēji var izmantot minēto pasākumu apkopojumu, kā arī apmeklēt citus pasākumus, kas nav iekļauti minētā materiālā, bet atbilst programmas saturiskajiem kritērijiem.Kopš 2019.gada septembra programmas koordinatori pašvaldībās, privātskolās un profesionālās izglītības iestādēs reizi mēnesī saņem jaunumu vēstkopu ar aktualitātēm un ieteikumiem ieviešanai. Papildu informācija par programmas īstenošanu, tai skaitā skolu pieredze un aktualitātes, pieejama:<https://www.lv100.lv/programma/latvijas-skolas-soma/>.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestādes, kuras īsteno vispārējās pamatizglītības un vispārējās vidējās izglītības programmas, tai skaitā profesionālās pamatizglītības programmas speciālās izglītības iestādēs, un pamata un vidējās profesionālās izglītības programmas, kā arī šo izglītības iestāžu dibinātāji – finansējuma saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Programmas kā ilgtermiņa sistēmiskas darbības turpināšana sniegs būtisku ieguldījumu zināšanu ekonomikai atbilstošas izglītības kvalitātes sekmēšanā, sabiedrības saskaņas veicināšanā un sociālās atstumtības mazināšanā, izrādot rūpes par bērniem un jauniešiem neatkarīgi no dzīvesvietas, ģimenes materiālā stāvokļa un citiem sociālās atstumtības riska faktoriem un izmantojot inovatīvus, pedagoģiski pamatotus paņēmienus jēgpilnai un izjustai valstiskās piederības sajūtas stiprināšanai un sabiedrības integrācijai visā izglītības sistēmā. Programma nodrošinās Latvijas vērtību un mūsdienīgo aspektu iepazīšanu klātienē, jēgpilnā un interaktīvā procesā, sniegs ieguldījumu arī 21.gadsimta pasaulei atbilstošas nodarbinātības sekmēšanā, tai skaitā radošajās industrijās, starpnozaru un zināšanu pārneses projektos u.tml. Ņemot vērā, ka programma tiek īstenota kopš 2018.gada 1.septembra, administratīvais slogs saglabājas Ministru kabineta 2018.gada 21.augusta noteikumos Nr.529 „Par valsts budžeta finansējuma sadalījumu programmas „Latvijas skolas soma” īstenošanai 2018./2019.mācību gada pirmajā semestrī” un Ministru kabineta 2019.gada 27.augusta noteikumos Nr.388 „Kārtība, kādā aprēķina un piešķir valsts budžeta finansējumu programmas „Latvijas skolas soma” īstenošanai no 2019.gada 1.septembra līdz 2019.gada 31.decembrim” paredzētajā apmērā.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Sākot ar 2018.gada 1.septembri, programma tiek īstenota visā Latvijā, nodrošinot izglītojamajam iespēju klātienē vismaz vienu reizi mācību semestra laikā iepazīt Latviju mākslas un kultūras norisēs (skatuves mākslā, mūzikā, vizuālajā mākslā, literatūrā, dejā, arhitektūrā, dizainā un kino), tai skaitā izzināt Latvijas valstiskuma attīstības un saglabāšanas liecības, Latvijas kultūrainavu, kultūras vērtības un laikmetīgās izpausmes, vēsturisko mantojumu un radošās industrijas. 2018./2019.mācību gada pirmajā semestrī tika noslēgti 176 līgumi un otrajā semestrī 182 līgumi. 2019./2020.mācību gada pirmajā semestrī ar izglītības iestāžu dibinātājiem noslēgti 186 līgumi par kopējo summu 1 620 178,00 *euro*, tā nodrošinot pieeju kultūrizglītības pieredzes gūšanai ne mazāk kā 231 454 izglītojamajiem. Programmas norises uzskatāmas par mācību un audzināšanas darba sastāvdaļu, kas palīdz sasniegt valsts izglītības standartos noteiktos mērķus.Ir veikts pētījums „Projekta „Latvijas skolas soma” ieviešana izglītības iestādēs”/ 2016 – <https://academia.lndb.lv/68-2/>, kā arī pētījums par Latvijas valsts simtgades iniciatīvas „Latvijas skolas soma” sagatavošanas un ieviešanas procesa sagatavošanās posmu, 2018 – [https://static.lka.edu.lv/media/cms\_page\_ media/153/Skolas%20soma%20zinojums%20gala.pdf](https://static.lka.edu.lv/media/cms_page_media/153/Skolas%20soma%20zinojums%20gala.pdf). |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 3 500 000 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 500 000 | 0 | 0 | 0 |  |  |  |
| Kultūras ministrija 22.12.00 „Latvijas valsts simtgades programma” | 3 500 000 | 0 | 0 | 0 |  |  |  |
| Izglītības un zinātnes ministrija 02.04.00 Programmas „Latvijas skolas soma īstenošana” | 0 | 256 718\* |  |  |  |  |  |
| Tieslietu ministrija 04.01.00 „Ieslodzījuma vietas” | 0 | 336\* |  |  |  |  |  |
| Labklājības ministrija 05.37.00 „Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana” | 0 | 840\* |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi | 3 500 000 | 0 | 0 | 0 | 0 | 0 | 0 |
| 2.1. valsts pamatbudžets | 3 500 000 | 0 | 0 | 0 |  |  |  |
| Kultūras ministrija 22.12.00 „Latvijas valsts simtgades programma” | 3 500 000 | 0 | 0 | 0 |  |  |  |
| Izglītības un zinātnes ministrija 02.04.00 Programmas „Latvijas skolas soma īstenošana” | 0 | 256 718 \* |  |  |  |  |  |
| Tieslietu ministrija 04.01.00 „Ieslodzījuma vietas” | 0 | 336\* |  |  |  |  |  |
| Labklājības ministrija 05.37.00 „Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana” | 0 | 840\* |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Saskaņā ar likumu „Par valsts budžetu 2020.gadam” 2020.gadā valsts budžeta apakšprogrammas 22.12.00 „Latvijas valsts simtgades programma” ietvaros, pamatojoties uz Ministru kabineta 2016.gada 13.decembra rīkojuma Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu” 1.pielikuma 55.punktu, Latvijas skolas somas ieviešanai paredzēts finansējums 3 500 000 *euro*. Piešķirtais finansējums paredzēts:1. 3 242 218 *euro* apmērā programmas īstenošanai izglītības iestāžu dibinātājiem, kuru dibinātās izglītības iestādes klātienē īsteno vispārējās pamatizglītības, vispārējās vidējās izglītības, profesionālās pamatizglītības un profesionālās vidējās izglītības programmas;
2. 100 000 *euro* apmērā Valsts kultūrkapitāla fonda mērķprogrammai satura piedāvājuma veidošanai;
3. 70 000 *euro* apmērā programmas ieviešanas nodrošināšanas izdevumiem (metodiskais atbalsts, semināru un forumu nodrošināšana u. c.);
4. finansējuma atlikums, kas radies programmas īstenošanas gaitā, tiks novirzīts Latvijas valsts simtgades lielnotikumu īstenošanai atbilstoši Ministru kabineta 2016.gada 13.decembra rīkojuma Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā valsts budžeta finansējuma sadalījumu” 2.punktā noteiktajai kārtībai.

Finansējuma apmērs izglītības iestāžu finansējuma saņēmējiem aprēķināts, reizinot 7 *euro* ar Valsts izglītības informācijas sistēmā ievadīto un apstiprināto izglītojamo skaitu atbilstošajās izglītības programmās izglītības iestādēs uz 2019.gada 1.septembri (vispārizglītojošās izglītības programmas) un 2019.gada 1.oktobri (profesionālās izglītības programmas). Ja finansējuma izmaksa finansējuma saņēmējam tiek pārtraukta vai finansējuma saņēmējs veicis pārskaitītā finansējuma atmaksu, Kultūras ministrija var lemt par neizlietotā finansējuma piešķiršanu citiem ar programmas īstenošanu saistītiem mērķiem (Projekta 14.punkts). |

 \*konsolidējamā pozīcija, ko ministrijas saņem transferta pārskaitījuma veidā no Kultūras ministrijas. Izmaiņas ministriju izdevumos nerada ietekmi uz kopējiem valsts budžeta izdevumiem.

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 2019.gada 28.novembrī ievietots Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” ar aicinājumu sabiedrības pārstāvjiem līdzdarboties Projekta izstrādē, līdz 2019.gada 12.decembrim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 2. | Sabiedrības līdzdalība projekta izstrādē | Programmas ieviešanas gaitā notiek regulāra saziņa un sadarbība ar iesaistītajām pusēm, jo īpaši izglītības un kultūras nozarēs. Izveidots programmas ieviešanas koordinatoru tīkls, kurā ir pārstāvis no katras pašvaldības. Regulārai informācijas apritei tiek izmantota arī privāto un profesionālās izglītības iestāžu pārstāvju – programmas koordinatoru datu bāze. 2019.gada 24.oktobrī notika kārtējais programmas forums „Latvijas skolas soma”, kurā tika analizēts pirmajā ieviešanas 2018./2019.mācību gadā paveiktais, sniegti metodiski ieteikumi un aktualitātes. Vairāk informācijas <https://www.lv100.lv/jaunumi/latvijas-skolas-soma-foruma-materiali/>. Programma aizsākta jau 2016.gadā un notika četrās izglītības iestādēs. 2017./2018.mācību gada rudens semestrī pilotprojekts notika četrās pašvaldībās dažādos Latvijas reģionos.Ir veikts pētījums „Projekta „Latvijas skolas soma” ieviešana izglītības iestādēs”/ 2016 – <https://academia.lndb.lv/68-2/>, kā arī pētījums par Latvijas valsts simtgades iniciatīvas „Latvijas skolas soma” sagatavošanas un ieviešanas procesa sagatavošanās posmu, 2018 – [https://static.lka.edu.lv/media/cms\_page\_ media/153/Skolas%20soma%20zinojums%20gala.pdf](https://static.lka.edu.lv/media/cms_page_media/153/Skolas%20soma%20zinojums%20gala.pdf).2017.gada nogalē notika „Latvijas skolas forums”: <https://lv100.lv/jaunumi/latvijas-skolas-somas-foruma-materiali/>.Uzsākot programmas ieviešanu 2018.gadā, notika plašas konsultācijas ar iesaistītajām pusēm (pedagogiem, Latvijas Pašvaldību savienību, kultūras darbiniekiem utt.), un, uzsākot jauno politikas iniciatīvu, tika nodrošināta sabiedrības līdzdalība saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktu. Sabiedrības līdzdalības paziņojums: <https://www.km.gov.lv/lv/ministrija/sabiedribas-lidzdaliba/pazinojumi-par-lidzdalibas-iespejam-tiesibu-aktu-projektu-izstrade/pazinojums-01-06-2018>.2018.gada 4.oktobrī notika Latvijas valsts simtgades informatīvais seminārs, uz kuru tika aicināti arī Latvijas skolas somas koordinatori un kura ietvaros bija arī atsevišķāk darba grupa par aktuālajiem programmas jautājumiem <https://lv100.lv/programma/kalendars/latvijas-valsts-simtgades-informativais-seminars/>.2019.gada 28.novembrī Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” publicēts paziņojums par līdzdalības iespējām Projekta izstrādes procesā. |
| 3. | Sabiedrības līdzdalības rezultāti | Projekts 2019.gada 28.novembrī ievietots Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” ar aicinājumu sabiedrības pārstāvjiem līdzdarboties Projekta izstrādē, līdz 2019.gada 12.decembrim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam.Projekta izstrādes procesā sabiedrības līdzdalības ietvaros saņemti šādi viedokļi un atbilstoši precizēts Projekts: 1. 2019.gada 9.decembra biedrības „Kalna svētību kopiena” sniegtā informācija par biedrības „Kalna svētību kopiena” struktūrvienības – izglītības iestādes Bārbeles Zēnu pamatskolas „Saknes un spārni” (izglītības iestādes reģistrācijas Nr.4512803269), kā arī tās tiesību un saistību, nodošanu fondam „Saknes un spārni” (reģistrācijas Nr.40008281641);
2. 2019.gada 10.decembra SIA „Deutsche Schule Riga” vēstule Nr.25 „Par nepiedalīšanos programmā „Latvijas skolas soma””, kurā tā informē par atteikumu dalībai programmā;
3. 2019.gada 17.decembra SIA „RIMAN” vēstule Nr.1-18/19-200 „Par programmu „Latvijas skolas soma””, kurā tā informē par atteikumu dalībai programmā;
4. 2019.gada 9.decembra SIA „RIMS-Rīga International meridian school” vēstule Nr.SIARIMS-19-74-nd „Par dalību projektā „Latvijas skolas soma””, kurā tā informē par atteikumu dalībai programmā.
 |
| 4. | Cita informācija | Nav |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | 183 izglītības iestāžu finansējuma saņēmēji, izglītības iestādes un Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Tūna 67330219

Aija.Tuna@km.gov.lv